**Topaic 13**

**Orduithe**

**Feidhmeanna an aonaid**

*San aonad seo foghlaimeoidh an rang conas/faoi:*

* orduithe a thabhairt do pháistí
* orduithe ginearálta a thabhairt
* orduithe a thabhairt sa teach
* foláireamh a thabhairt do dhuine

**An ghramadach**

*San aonad seo clúdaítear:*

* An Modh Ordaitheach, uatha agus iolra, dearfach agus diúltach: cas, téigh, lean, imigh, casaigí, téigí, leanaigí, imigí, ná cas, ná téigh, ná lean, ná himigh…
* An Aidiacht shealbhach: nígí bhur n-aghaidh, d’aghaidh…

**Stór focal**

*San aonad seo clúdaítear:*

* Orduithe: bí, déan, imigh, ith, ól, nigh, glan, téigh, tar, suigh, fan, dún/druid, oscail, múch, tabhair, cuir, faigh, coimhéad, seachain

**Beidh an foghlaimeoir in ann…**

**Labhairt**

* Orduithe simplí a thabhairt do dhaoine fásta agus do pháistí agus orduithe simplí a thabhairt sa teach. Foláireamh a thabhairt do dhuine.

**Cluastuiscint**

* Orduithe simplí agus foláireamh a thuiscint.

**Léamhthuiscint**

* Orduithe a bhíonn le feiceáil go coitianta a thuiscint. Mar shampla: Ciúnas! Seachain do cheann! agus araile.

**Scríbhneoireacht**

* Orduithe ginearálta a scríobh i bhfoirm teachtaireachta.

**Moltaí**

* Moltar na gníomhaíochtaí a dhéanamh san ord seo a leanas

Ag tabhairt orduithe (Labhairt)

Máthair agus páiste (Éisteacht)

Athair agus páiste (Léitheoireacht)

An Fhoghraíocht - *i* agus *í* (Foghraíocht)

Orduithe ginearálta (Labhairt)

Séamus as baile (Éisteacht)

Ag tabhairt foláirimh (Labhairt)

Súil siar (Léitheoireacht)

An Banc Teanga

* Ní gá an t-ord seo a leanúint. Laistigh de gach topaic tá réimse leathan de ghníomhaíochtaí éagsúla. Ní gá gach gníomhaíocht a dhéanamh le do ghrúpa. Roghnaigh na gníomhaíochtaí bunaithe ar riachtanais agus ar chumas na bhfoghlaimeoirí. Tá treoracha soiléire mar aon le gach gníomhaíocht. Tá gníomhaíochtaí sa bhreis bunaithe ar ghnéithe den ghramadach a thagann chun cinn san aonad ar fáil chomh maith agus moltar iad a úsáid i dteannta le gníomhaíochtaí éagsúla. Tá moltaí ar fáil sna treoracha a ghabhann leis na gníomhaíochtaí difriúla.